Turah (film)

Turah ya iku filem drama basa Tegal kang digawé déning Fourcolours Films taun 2016. Film sing suwéné 82 menit, iku disutradharani déning Wicaksono Wisnu Legowo, kanti juru main ing antarané Ubaidillah, Yono Daryono, Rudi Iteng, Firman Hadi, Slamet Ambari, Bontot Sukandar, Narti Diono, lan liya-liyané. Turah nyritaake kauripan Kampung Tirang ing Kota Tegal kang kapencil mataun-taun terus nuwuhke samubarang masalah. Tahun 2016, filem iki mèlu lomba ana ing Jogja-Netpac Asian Film Festival lan Singapore International Film Festival.Suara Merdeka Kisah Warga Kampung Tirang Diangkat ke Layar Lebar  diakses 23 November 2016DPRD Kota Tegal Kisah Warga Kampung Tirang Diangkat ke Layar Lebar  diakses 23 November 2016Singapore International Film Festival Film: Turah  diakses 23 November 2016Jogja-Netpac Asian Film Festival Film:Turah  diakses 23 November 2016

Mulabuka
Ing pasisir lor, cedhak Pelabuhan Tegalsari Kota Tegal, ana sawijining perkampungan kang dumunung ana ing lemah unthukan. Kampung mau diubengi banyu sagara lan kalebu tlatah kang kapencil. Listrik murub mung wektu awan lan ora ana banyu resik. Tumrap masarakat saindhening, kampung iku dikenal kanti aran Kampung Tirang. Kaanan mau, ndadèkaké sineas Tegal, Wicaksono Wisnu Legowo, ngangkat carita kauripan ing layar lebar kanti lakon Turah. Anggoné njupuk gambar ya ana ing papan panggonan kono, kanti nggandheng para paraga teater, wartawan, uga masarakat Kampung Tirang.

Sinopsis
Abote lelakon urip nyisakke kaasoran ing Kampung Tirang. Wong-wong padha ketaman pesimisme lan keweden. Utamane tumrap Darso, juragan sugih kang wis mènèhi panguripan. Pakel, sarjana sing senenge adol gawé karo Darso, pinter agawe masarakat kampung tambah cupet ing pamikiran. Kaanan kuwi agawe gampang Pakel terus ngeruk bathi. Nanging, esih ana optimisme lan pangarepan ing jiwane Turah lan Jadag. Samubarang kedadeyan gawé Turah lan Jadag tangi, nglawan rasa wedi kanggo ngoncatke kalicikan supaya masarakat Kampung Tirang lir saka kaasoran, manungsa siya-siya.

Paraga
 Ubaidillah dadi Turah
 Slamet Ambari dadi Jadag
 Yono Daryono dadi Darso
 Rudi Iteng dadi Pakel
 Narti Diono dadi Kanti
 Cartiwi dadi Rum
 Muh. Riziq dadi Roji
 Siti Khalimatus Sadiyah dadi Sulis
 Aminah dadi Nenek Sulis
 M. Ilham Maulana dadi Agung
 Bontot Sukandar dadi Kandar
 Sulistyo Kusumawati dadi Ibu Slamet
 Firman Hadi dadi Petugas Sensus 1
 Lukman Jiwa dadi Petugas Sensus 2
 Bambang Suwidagdo dadi Polisi 1
 Ali Mukti dadi Polisi 2
 Dicky Mareta dadi Polisi 3
 Wawan Hudyanto dadi Wartawan 1
 Citra Egi dadi Wartawan 2
 M. Haikal dadi Wartawan 3
 Khaerul Anam dadi Wartawan 4

Réferènsi

Kategori:Film Indonesia taun 2016